als_Latn dik_Latn sag_Latn
Prokuroria italiane nis hetimet: Mbytja e tragetit, e qëllimshme
Prokuroria e Barit dhe ajo e Brindizit kanë nisur hetimet për zjarrin e rënë në tragetin italian “Nomran Atlantic”, duke e klasifikuar çështjen si mbytje e qëllimshme.
Megjithatë, prokurori i çështjes, Xhuzepe Volpe, ka saktësuar pas largimit nga kapiteneria e Barit se hetimi është vetëm në hapat e parë dhe gjërat mund të ndryshojnë.
Ndërsa në Brindizi, përveç se për mbytje të qëllimshme, është hapur dosje edhe për vrasje të qëllimshme, pasi një prej viktimave të deritanishme, shtetasi grek, ka mbërritur një ditë më parë në këtë qytet, raporton Ora News.
Për momentin autoritetet po përpiqen të shpjegojnë shkakun e zjarrit e më pas përgjegjësit.
Sipas dyshimeve të para bëhet fjalë për një shkëndijë nga një qark i shkurtër në rrjetin elektrik të tragetit.
Një tjetër pistë mendohet se është marrja flakë e një prej 128 kamionëve të mëdhenj që ndodheshin në bord, pasi disa prej tyre transportonin naftë.
Sipas disa kamionistëve trageti ishte i mbingarkuar dhe pjesët e sipërme të makinave përplaseshin shpesh me tavanin e garazhdit, nga ku edhe mund të kenë nisur shkëndijat e para.
Hetimi pritet të sqarojë edhe nëse dyert kundër zjarrit kanë ndihmuar ne përhapjen e shpejtë të tij në anije.
Një ditë më parë, pasi u bë publik kontrolli i fundit teknik u zbulua që anija kishte marrë notë negative pikërisht për keqfunksionimin e këtyre dyerve, edhe pse kishte marrë lejen për të lundruar.
Vetë pronari i tragetit, Karlo Visentini ka bërë të ditur se anija i ka kaluar me sukses inspektimet e fundit dhe problemi i identifikuar në një prej dyerve kundër zjarrit është rregulluar.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn